رمضان کا احترام، پشاور میں تمام سنیما بند

رمضان المبارک کی آمد کے ساتھ ہی ماہ صیام کے احترام میں پشاورکے سنیما مالکان نے ایک ماہ کیلئے سنیما بند رکھنے کا فیصلہ کیا ہے اور یکم رمضان سے ہی سنیما بند کردیئے ہیں۔

خبر کا کوڈ: ۴۳۶۰۴۹

تاریخ: ۲۶ مرداد ۲۰۱۸ - ۱۴:۲۱

رسا نیوز ایجنسی کی رپورٹ کے مطابق، رمضان المبارک کے احترام میں پشاور کے تمام سنیما گھر بند کر دیئے گئے جبکہ پشاور کے علاقہ نشتر آباد میں سی ڈی کی دکانوں سے دکانداروں نے رمضان کے احترام میں پوسٹر ہٹا دیئے جبکہ مسافر گاڑیوں میں گانوں کی بجائے تلاوت سنائی جارہی ہے۔

گزشتہ سالوں کی طرح اس سال بھی رمضان المبارک کی آمد کے ساتھ ہی ماہ صیام کے احترام میں پشاور کے سنیما مالکان نے ایک ماہ کیلئے سنیما بند رکھنے کا فیصلہ کیا ہے اور یکم رمضان سے ہی سنیما بند کردیئے ہیں۔

دوسری جانب پشاور کی سب سے بڑی سی ڈی مارکیٹ نشتر آباد میں دکانداروں نے دکانوں سے پوسٹر ہٹا دیئے ہیں جبکہ پشاور سمیت مختلف اضلاع اور شہروں کو جانے والی مسافر گاڑیوں میں گانوں کی بجائے تلاوت لگائی جارہی ہے۔ دوسری جانب شہریوں نے مذکورہ اقدامات پر اطمیان کا اظہار کیا ہے اور کہا ہے کہ رمضان المبارک کے علاوہ عام دنوں میں بھی مسافر گاڑیوں میں تلاوت لگائی جائے تاکہ دنیا سمیت آخرت کے سفر میں آسانی ہو۔ /۹۸۸/ ن۹۴۰